CELEX: 32016R1710
Language: bg
Date: 2016-09-27 00:00:00
Title: Регламент (ЕС) 2016/1710 на Съвета от 27 септември 2016 година за изменение на Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания

27.9.2016   
            
            
               BG
            
            
               Официален вестник на Европейския съюз
            
            
               LI 259/1
            
         РЕГЛАМЕНТ (ЕС) 2016/1710 НА СЪВЕТА
   от 27 септември 2016 година
   за изменение на Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2016/1711 на Съвета за изменение на Обща позиция 2001/931/ОВППС (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕО) № 2580/2001 на Съвета (2) се привежда в действие Обща позиция 2001/931/ОВППС (3).
            
         
               (2)
            
            
               На 27 септември 2016 г. Съветът прие Решение (ОВППС) 2016/1711 за изменение на Обща позиция 2001/931/ОВППС. С Решение (ОВППС) 2016/1711 временно се спира прилагането на задължението за замразяване на активи и забраната да се предоставят средства и икономически ресурси на „Fuerzas armadas revolucionarias de Colombia“ — „FARC“ („Революционни въоръжени сили на Колумбия“).
            
         
               (3)
            
            
               Необходим е нормативен акт на равнището на Съюза, по-специално с оглед на осигуряването на еднаквото му прилагане от стопанските субекти във всички държави членки.
            
         
               (4)
            
            
               Поради това Регламент (ЕО) № 2580/2001 следва да бъде съответно изменен.
            
         
               (5)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2580/2001 се изменя, както следва:
   В член 2 се добавя следният параграф:
   
      „4.   Мерките по параграфи 1 и 2 спират да се прилагат, доколкото се отнасят до „Fuerzas armadas revolucionarias de Colombia“ — „FARC“ („Революционни въоръжени сили на Колумбия“).“
   
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 септември 2016 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение (ОВППС) 2016/1711 на Съвета от 27 септември 2016 г. за изменение на Обща позиция 2001/931/ОВППС за прилагането на специални мерки за борба с тероризма (вж. страница 3 от настоящия брой на Официален вестник).
   
      (2)  Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (ОВ L 344, 28.12.2001 г., стр. 70).
   
      (3)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).